ΨΗΦΙΣΜΑτου Συμβουλίου και των υπουργών πολιτιστικών υποθέσεων συνελθόντων στα πλαίσια του Συμβουλίουτης 13ης Νοεμβρίου 1986για το Ευρωπαϊκό Έτος Κινηματογράφου και Τηλεόρασης (1988)(86/C 320/04)

ΤΟ ΣΥΜΒΟΥΛΙΟ ΚΑΙ ΟΙ ΥΠΟΥΡΓΟΙ ΠΟΛΙΤΙΣΤΙΚΩΝ ΥΠΟΘΕΣΕΩΝ ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, Εκτιμώντας: ότι τα οπτικοακουστικά μέσα μαζικής επικοινωνίας συγκαταλέγονται στα κύρια μέσα μετάδοσης πληροφοριών και παιδείας στον ευρωπαίο πολίτη, και συμβάλλουν στην ενίσχυση των κατ' ιδίαν ευρωπαϊκών πολιτισμών, καθώς και της ευρωπαϊκής ταυτότητας 7 ότι η Ευρώπη θα πρέπει να αντιπροσωπεύεται ενεργά στην παραγωγή και διανομή των οπτικοακουστικών προϊόντων, συμβάλλοντας έτσι στη θεμελίωση μιας ολοένα στενότερης ένωσης μεταξύ των λάων της Ευρώπης 7 ότι το Ευρωπαϊκό Συμβούλιο, κατά τη σύνοδό του στο Μιλάνο στις 28 και 29 Ιουνίου 1985, ενέκρινε την πρόταση που περιέχεται στην έκθεση της επιτροπής αδ ηοψ για την «Ευρώπη των πολιτών» (παράγραφος 3. 7) να ανακηρυχθεί το 1988 ευρωπαϊκό έτος Κινηματογράφου και Τηλεόρασης 7 ότι το Ευρωπαϊκό Κοινοβούλιο τόνισε τη σημασία των ευρωπαϊκών πρωτοβουλιών στην τομέα αυτόν, ιδίως στο ψήφισμά του της 10ης Οκτωβρίου 1985 7 ότι η Επιτροπή ενημέρωσε το Συμβούλιο, με την ανακοίνωσή της ΨΟΜ(86) 320 τελικό, για τους επιδιωκόμενους στόχους κατά το Ευρωπαϊκό Έτος Κινηματογράφου και Τηλεόρασης 1988 7 ότι η Επιτροπή έχει ήδη προτείνει σειρά οπτικοακουστικών ενεργειών ΨΟΜ(86) 146, ΨΟΜ(86) 255, ΨΟΜ(86) 320 τελικό 7 ότι το Συμβούλιο της Ευρώπης εργάζεται δραστήρια, όσον αφορά τα οπτικοακουστικά θέματα εδώ και πολλά χρόνια, σημειώνουν ότι οι ενέργειες πρέπει να διεξάγονται σύμφωνα με τις συνταγματικές ρυθμίσεις κάθε κράτους μέλους 7 χαιρετίζουν τη συμφωνία του Ευρωπαϊκού Συμβουλίου ότι το 1988 πρέπει να κηρυχθεί Ευρωπαϊκό Έτος Κινηματογράφου και Τηλεόρασης 7 υποστηρίζουν τους στόχους και τις κατευθυντήριες γραμμές του Ευρωπαϊκού Έτους Κινηματογράφου και Τηλεόρασης, όπως καθορίζονται στο παράρτημα 7 χαιρετίζουν τη συμμετοχή του Συμβουλίου της Ευρώπης, καθώς και των συμβαλλομένων μερών στην ευρωπαϊκή πολιτιστική σύμβαση που δεν αποτελούν μέλη του Συμβουλίου της Ευρώπης στο Ευρωπαϊκό αυτό Έτος, και τονίζουν τη σημασία της αμοιβαίας συνεργασίας 7 σημειώνουν, όσον αφορά την οργάνωση, ότι: - οι δραστηριότητες θα προετεοιμάζονται και θα εκτελούνται από εθνικούς φορείς σε κάθε κράτος μέλος και από μια ευρωπαϊκή διευθυντική επιτροπή, όπως ορίζεται στο παράρτημα 7 -η Επιτροπή θα είναι υπεύθυνη για κάθε δράση σε κοινοτικό επίπεδο, σύμφωνη προς τη συνθήκη, προκειμένου να εξασφαλίσει ιδίως την ελεύθερη διακίνηση των προσώπων και προϊόντων που έχουν σχέση με τις οπτικοακουστικές δραστηριότητες 7 σημειώνουν την πρόθεση της Επιτροπής να προτείνει τις κατάλληλες πιστώσεις στο προσχέδιο προϋπολογισμού 1988 7 τονίζουν τη σημασία της κατάλληλης χρηματοδοτικής συμμετοχής εκ μέρους της οπτικοακουστικής βιομηχανίας καθώς και των καταλλήλων συνεισφορών από άλλες εθνικές και διεθνείς πηγές 7 καλούν τις αρμόδιες αρχές των κρατών μελών να λάβουν τα κατάλληλα μέτρα για την υποστήριξη του Ευρωπαϊκού Έτους Κινηματογράφου και Τηλεόρασης 7 ζητούν από την Επιτροπή τακτική ενημέρωση ως προς την πρόοδο των σχετικών εργασιών στα πλαίσια του Έτους Κινηματογράφου και Τηλεόρασης, καθώς και την υποβολή προς το Συμβούλιο και το Ευρωπαϊκό Κοινοβούλιο τελικής έκθεσης για την εκτέλεσή τους. ΠΑΡΑΡΤΗΜΑ Κατευθυντήριες γραμμές σχετικά με το Ευρωπαϊκό Έτος Κινηματογράφου και Τηλεόρασης Ι. ΣΤΟΧΟΙ Το Ευρωπαϊκό Έτος Κινηματογράφου και Τηλεόρασης έχει ως στόχο: - να ευαισθητοποιήσει το κοινό - και ιδιαίτερα τους πολιτικούς κύκλους, τους επαγγελματίες στον τομέα του κινηματογράφου και της τηλεόρασης και τους διαμορφωτές της κοινής γνώμης - για τη σημασία μιας ισχυρής οπτικοακουστικής βιομηχανίας, ικανής να συναγωνιστεί τις μεγάλες υπερπόντιες βιομηχανίες στον τομέα αυτό 7 -να προβάλει την ευρωπαϊκή ταυτότητα στα οπτοκοακουστικά μέσα και να διευκολύνει τη δημιουργία, απεργαζόμενο μια καλύτερη εξισορρόπηση των μεγάλων και μικρών πολιτιστικών περιοχών της Ευρώπης 7 -να ευνοήσει την πρόοδο του τομέα αυτού εντός της Κοινότητας και τη δημιουργία των κατάλληλων προϋποθέσεων για την ανάπτυξη του ευρωπαϊκού οπτικοακουστικού τομέα, διευκολύνοντας μεταξύ άλλων, μια μεγαλύτερη κινητικότητα των προσώπων και των αγαθών που συνδέονται με την οπτικοακουστική βιομηχανία 7 -να επιτύχει καλύτερη συνεργασία εντός της Ευρώπης για τη χρηματοδότηση, παραγωγή και διανομή των οπτικοακουστικών προγραμμάτων και στενότερη σύμπραξη μεταξύ Κινηματογράφου και Τηλεόρασης. ΙΙ. ΔΡΑΣΕΙΣ ΠΟΥ ΘΑ ΑΝΑΛΗΦΘΟΥΝ ΣΕ ΚΟΙΝΟΤΙΚΟ ΕΠΙΠΕΔΟ Το αναλυτικό πρόγραμμα δράσης, που προκύπτει από τους στόχους, θα προετοιμαστεί από την ευρωπαϊκή κατευθυντήρια επιτροπή. Τα σχέδια, που επιλέγονται από τις εθνικές επιτροπές και την ευρωπαϊκή κατευθυντήρια επιτροπή, πρέπει να ανταποκρίνονται κυρίως στην ανάγκη να ανοιχθούν νέοι δρόμοι, να εξευρεθούν πρωτότυπες μορφές σε ευρωπαϊκό επίπεδο, να συγκεντρωθούν δυνάμεις, οι οποίες μπορούν να εξασφαλίσουν ανταγωνιστικότητα σε πραγκόσμιο επίπεδο, και να δοθεί μια ώθηση, τα αποτελέσματα της οποίας θα γίνουν αισθητά και μετά το χρονικό όριο του έτους 1988. Οι δραστηριότητες αυτές μπορούν να αφορούν τις διάφορες πλευρές του οπτικοακουστικού τομέα. Ο αριθμός και το πεδίο των δραστηριοτήτων που επιλέγονται σε ευρωπαϊκό επίπεδο από τη διευθυντική επιτροπή θα βρίσκεται, κυρίως, σε συνάρτηση με τα διαθέσιμα χρηματοδοτικά μέσα. ΙΙΙ. ΟΡΓΑΝΩΣΗ Το Συμβούλιο της Ευρώπης καθώς και οι συμβαλλόμενες χώρες της ευρωπαϊκής πολιτιστικής σύμβασης οι οποίες δεν είναι μέλη του Συμβουλίου της Ευρώπης θα συμμετέχουν στο Έτος. Η Επιτροπή θα είναι υπεύθυνη για την δράση σε κοινοτικό επίπεδο σύμφωνα με τη συνθήκη και για το συντονισμό τους με τις εθνικές δραστηριότητες. Το Ευρωπαϊκό Έτος Κινηματογράφου και Τηλεόρασης θα οργανωθεί με τη βοήθεια των ακόλουθων επιτροπών: Ευρωπαϊκή κατευθυντήρια επιτροπή Η επιτροπή αυτή, θα προεδρεύεται από διακεκριμένη δημόσια προσωπικότητα και θα συγκεντρώνει τους προέδρους των εθνικών επιτροπών καθώς και προσωπικότητες αντιπροσωπευτικές των ενδιαφερομένων κύκλων. Η κατευθυντήρια επιτροπή εξασφαλίζει το γενικό συντονισμό του προγράμματος, φροντίζει για τη συνοχή του συνόλου των διαφόρων δράσεων, που θα αναληφθούν όπως αναφέρονται στο τμήμα ΙΙ, και επιλέγει τα σχέδια που θα επιχειρηθούν σε ευρωπαϊκό επίπεδο. Η Επιτροπή των Ευρωπαϊκών Κοινοτήτων θα εκτελεί χρέη γραμματείας της επιτροπής. Εθνικές επιτροπές Σε κάθε κράτος μέλος θα δημιουργηθεί μια επιτροπή ή οποία θα αποτελείται από μέλη που θα αντιπροσωπεύουν τους διάφορους ενδιαφερόμενους τομείς. Κύριο έργο της θα είναι η προτροπή, η υποστήριξη και η υλοποίηση των εθνικών δράσεων που θα οργανωθούν στο εθνικό έδαφος στα πλαίσια του Ευρωπαϊκού Έτους Κινηματογράφου και Τηλεόρασης. Η επιτροπή θα μπορεί, επίσης, να συγκεντρώνει και να διαχειρίζεται τα ιδιωτικά ή δημόσια κεφάλαια που τίθενται στη διάθεσή της από διαφόρους κύκλους και οργανισμούς. Ειδικότερα, η επιτροπή θα κληθεί να προσδιορίσει τις δράσεις που αναφέρονται στο τμήμα ΙΙ και να προτείνει κάθε κατάλληλη εκδήλωση, γεγονός ή δραστηριότητα στα πλαίσια του Ευρωπαϊκού Έτους Κινηματογράφου και Τηλεόρασης.